CELEX: 62012CN0412
Language: da
Date: 2012-09-11 00:00:00
Title: Sag C-412/12: Sag anlagt den 11. september 2012 — Europa-Kommissionen mod Republikken Cypern

24.11.2012   
            
            
               DA
            
            
               Den Europæiske Unions Tidende
            
            
               C 366/24
            
         Sag anlagt den 11. september 2012 — Europa-Kommissionen mod Republikken Cypern
   (Sag C-412/12)
   2012/C 366/43
   Processprog: græsk
   
      Parter
   
   
      Sagsøger: Europa-Kommissionen (ved G. Zavvos og D. Düsterhaus, som befuldmægtigede)
   
      Sagsøgt: Republikken Cypern
   
      Sagsøgerens påstande
   
   
               —
            
            
               Det fastslås, at Republikken Cypern har tilsidesat sine forpligtelser i henhold til artikel 14 i Rådets direktiv 1999/31/EF af 26. april 1999 om deponering af affald (1), idet ikke alle de ukontrollerede affaldsbortskaffelsesområder, der var i drift på cypriotisk område, er blevet nedlagt eller bragt i overensstemmelse med direktivets krav.
            
         
               —
            
            
               Republikken Cypern tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
               —
            
            
               I henhold til artikel 14 i direktiv 1999/31/EF kan bestående deponeringsanlæg, som allerede er i drift på tidspunktet for dette direktivs gennemførelse, kun fortsætte driften, såfremt de i henhold til EU-lovgivningen fornødne foranstaltninger træffes senest den 16. juli 2009; i modsat fald skal de nedlægges.
            
         
               —
            
            
               De cypriotiske myndigheder har selv medgivet, at der på de 115 ukontrollerede bortskaffelsesområder, der tidligere var i drift på det cypriotiske område (der som følge af den »ukontrollerede« karakter af bortskaffelsen og håndteringen af affald ikke opfylder kriterierne i artikel 14 i direktiv 1999/31/EF, således at de ikke kan fortsætte driften) fortsat findes to områder med deponeringsanlæg, der er i drift i distrikterne Nicosia og Limassol, og at de ikke forventes nedlagt før midt i 2012 eller i begyndelsen af 2016.
            
         
               —
            
            
               Det bemærkes, at der er konstateret en vis forbedring af affaldshåndteringen på cypriotisk område, men at denne indtraf med en væsentlig forsinkelse, eftersom de fornødne foranstaltninger i henhold til artikel 14 i direktiv 1999/31/EF skulle have været truffet senest den 16. juli 2009, og der — desuagtet — fortsat er to ukontrollerede affaldsbortskaffelsesområder, hvilket de cypriotiske myndigheder har medgivet, i drift, og tilsidesættelsen af direktivets artikel 14 består således fortsat uden udsigt til, at denne tilsidesættelse vil blive bragt til ophør før tidligst om tre år.
            
         
      (1)  EFT L 182, s.1.